ประกาศเจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต[๑] อาศัยอำนาจตามความในข้อ ๓ ข้อ ๔และข้อ ๕ แห่งประกาศกระทรวงการคลัง เรื่อง คำสั่งรัฐมนตรีให้ไว้แก่บุคคลรับอนุญาตลงวันที่ ๓๐ กรกฎาคม พ.ศ. ๒๕๔๗เจ้าพนักงานควบคุมการแลกเปลี่ยนเงินออกประกาศไว้ ดังต่อไปนี้ข้อ๑ บุคคลรับอนุญาตต้องมีคุณสมบัติอย่างใดอย่างหนึ่ง ดังต่อไปนี้(๑)เป็นนิติบุคคลที่ประกอบธุรกิจโรงแรมที่ชาวต่างประเทศนิยมเข้าพัก(๒) เป็นนิติบุคคลที่ประกอบธุรกิจ ดังต่อไปนี้โดยมีทุนจดทะเบียนและเรียกชำระแล้วไม่ต่ำกว่า ๑๐ ล้านบาท(ก) หอพักนานาชาติหรือเกสท์เฮาส์ขนาดใหญ่ที่มีชาวต่างประเทศนิยมเข้าพัก(ข) เอกชนที่ให้บริการแก่นักท่องเที่ยวชาวต่างประเทศเป็นส่วนใหญ่ ได้แก่สนามบิน ท่าเรือ เรือทัศนาจรขนาดใหญ่ที่มีห้องพักแรมสำหรับผู้โดยสารหรือบริษัทหรือตัวแทนนำเที่ยวในประเทศที่จัดนำนักท่องเที่ยวชาวต่างประเทศเดินทางเข้ามาท่องเที่ยวในประเทศ(ค) ห้างสรรพสินค้าขนาดใหญ่หรือร้านขายสินค้าที่มีชาวต่างประเทศไปใช้บริการเป็นส่วนใหญ่(ง)ธุรกิจระหว่างประเทศด้านการออกเช็คเดินทางต่างประเทศ และ/หรือบัตรเครดิตสากล(๓)เป็นนิติบุคคลที่มีทุนจดทะเบียนและเรียกชำระแล้วไม่ต่ำกว่า ๑ ล้านบาทโดยผู้ถือหุ้นหรือหุ้นส่วนและกรรมการที่มีอำนาจในการบริหารจัดการในนิติบุคคลนั้นจะต้องเป็นบุคคลธรรมดาผู้มีสัญชาติไทยทั้งหมด(๔)เป็นนิติบุคคลที่เป็นร้านค้าปลอดอากรที่ได้รับการอนุญาตจากทางราชการ หรือ(๕) เป็นสถาบันการเงินของรัฐ ส่วนราชการองค์การของรัฐ องค์การของรัฐบาล หรือรัฐวิสาหกิจ(๖)[๒]เป็นกิจการเจ้าของคนเดียวหรือห้างหุ้นส่วนที่มีลักษณะ ดังต่อไปนี้โดยมีเจ้าของหรือผู้เป็นหุ้นส่วนทั้งหมดเป็นบุคคลธรรมดาผู้มีสัญชาติไทยและไม่เป็นเจ้าของหรือหุ้นส่วนของกิจการเจ้าของคนเดียวหรือห้างหุ้นส่วนที่ได้รับอนุญาตให้ประกอบธุรกิจบุคคลรับอนุญาตที่มีคุณสมบัติเดียวกันนี้รายอื่น(ก)ตั้งอยู่บริเวณด่านพรมแดนตามพระราชบัญญัติศุลกากร (ฉบับที่ ๗) พุทธศักราช ๒๔๘๐และที่แก้ไขเพิ่มเติม หรือ(ข)ตั้งอยู่บริเวณจุดผ่านแดนถาวรตามพระราชบัญญัติคนเข้าเมือง พ.ศ. ๒๕๒๒และที่แก้ไขเพิ่มเติม หรือ(ค)ตั้งอยู่ในพื้นที่ที่เจ้าพนักงานกำหนดและได้รับใบอนุญาตประกอบธุรกิจนำเที่ยวตามพระราชบัญญัติธุรกิจนำเที่ยวและมัคคุเทศก์พ.ศ. ๒๕๕๑ และที่แก้ไขเพิ่มเติมข้อ๒[๓] ห้ามมิให้บุคคลรับอนุญาตตั้งหรือยอมให้บุคคลซึ่งมีลักษณะต้องห้ามอย่างใดอย่างหนึ่งดังต่อไปนี้ ทำหน้าที่เป็นกรรมการผู้มีอำนาจควบคุม กรรมการผู้มีอำนาจในการบริหารผู้จัดการ หรือผู้มีอำนาจในการจัดการ(๑)เป็นบุคคลที่ถูกศาลสั่งพิทักษ์ทรัพย์ หรือเป็นบุคคลล้มละลาย(๒)เคยได้รับโทษจำคุกโดยคำพิพากษาถึงที่สุดให้จำคุกในความผิดตามกฎหมายว่าด้วยการควบคุมการแลกเปลี่ยนเงิน(๓)มีส่วนเกี่ยวข้องหรือมีประวัติการกระทำความผิดเกี่ยวกับกฎหมายว่าด้วยการป้องกันและปราบปรามการฟอกเงินทั้งนี้ความในวรรคหนึ่งมิให้ใช้บังคับกับบุคคลรับอนุญาตที่มีคุณสมบัติตามข้อ ๑ (๕)ข้อ๓ในกรณีที่ปรากฏข้อเท็จจริงในภายหลังว่าบุคคลซึ่งทำหน้าที่เป็นกรรมการผู้มีอำนาจควบคุมกรรมการผู้มีอำนาจในการบริหาร ผู้จัดการ หรือผู้มีอำนาจในการจัดการมีลักษณะต้องห้ามตามข้อ ๒ ให้บุคคลรับอนุญาตเปลี่ยนตัวบุคคลที่ดำรงตำแหน่งดังกล่าวภายใน ๑๕ วันนับแต่วันที่ปรากฏข้อเท็จจริง หรือได้รับแจ้งจากเจ้าพนักงานข้อ ๔[๔]บุคคลใดที่ประสงค์จะประกอบธุรกิจเป็นบุคคลรับอนุญาตจะต้องยื่นคำร้องขออนุญาตต่อรัฐมนตรีว่าการกระทรวงการคลังผ่านธนาคารแห่งประเทศไทยพร้อมด้วยเอกสารหลักฐานประกอบที่เกี่ยวข้องโดยจัดทำอย่างละ ๒ ฉบับ ดังต่อไปนี้(๑) กรณีผู้ขอเป็นผู้มีคุณสมบัติตามข้อ ๑ (๑) ถึง (๕)(ก)คำร้องขอประกอบธุรกิจเป็นบุคคลรับอนุญาตตามแบบที่กำหนด(ข) หนังสือรับรองว่ากรรมการผู้มีอำนาจควบคุมกรรมการผู้มีอำนาจในการบริหาร ผู้จัดการ ผู้มีอำนาจในการจัดการไม่มีลักษณะต้องห้ามตามข้อ ๒ ตามแบบที่กำหนด(ค)สำเนาหนังสือรับรองของสำนักงานทะเบียนหุ้นส่วนบริษัทซึ่งรับรองไว้ไม่เกิน ๖เดือนนับถึงวันยื่นคำร้องโดยให้รับรองในรายการ ดังต่อไปนี้๑. รายชื่อกรรมการ หรือรายชื่อผู้เป็นหุ้นส่วน แล้วแต่กรณี๒. ผู้มีอำนาจลงนาม หรือผู้เป็นหุ้นส่วนผู้จัดการ แล้วแต่กรณี๓. ทุนจดทะเบียน๔. สถานที่ตั้ง(ง) สำเนาหนังสือบริคณห์สนธิ ข้อบังคับและบัญชีรายชื่อผู้ถือหุ้น กรณีเป็นบริษัทจำกัดหรือบริษัทมหาชน(จ)สำเนาบัตรประจำตัวประชาชนหรือหนังสือเดินทางของกรรมการผู้มีอำนาจควบคุมกรรมการผู้มีอำนาจในการบริหาร ผู้จัดการ หรือผู้มีอำนาจในการจัดการ(ฉ) สำเนาบัตรประจำตัวประชาชนของผู้เป็นหุ้นส่วนกรณีเป็นผู้มีคุณสมบัติตามข้อ ๑ (๓) ที่เป็นห้างหุ้นส่วน(ช) สำเนาใบอนุญาตประกอบธุรกิจหลักอย่างอื่นและเอกสารอื่นที่เกี่ยวข้อง (ถ้ามี)(ซ) แผนที่แสดงที่ตั้งของสถานประกอบการแผนผังแสดงจุดที่ทำการแลกเปลี่ยนเงินและเอกสารแสดงว่าผู้ขอมีสิทธิหรือจะมีสิทธิใช้สถานประกอบนั้น เช่น สำเนาสัญญาเช่าหรือหนังสือยินยอมให้ใช้สถานที่เป็นสถานประกอบการ(๒) กรณีผู้ขอเป็นผู้มีคุณสมบัติตามข้อ ๑ (๖)(ก)คำร้องขอประกอบธุรกิจเป็นบุคคลรับอนุญาตตามแบบที่กำหนด(ข) หนังสือรับรองว่าผู้จัดการหรือผู้มีอำนาจในการจัดการ ไม่มีลักษณะต้องห้ามตามข้อ ๒ ตามแบบที่กำหนด(ค)สำเนาหนังสือรับรองของสำนักงานทะเบียนหุ้นส่วนบริษัทซึ่งรับรองไว้ไม่เกิน ๖ เดือนนับถึงวันยื่นคำร้อง กรณีเป็นห้างหุ้นส่วนสามัญจดทะเบียน หรือห้างหุ้นส่วนจำกัดโดยให้รับรองในรายการ ดังต่อไปนี้๑. รายชื่อผู้เป็นหุ้นส่วน๒. ผู้เป็นหุ้นส่วนผู้จัดการ๓. สถานที่ตั้ง(ง) หนังสือหรือสัญญาจัดตั้งห้างหุ้นส่วนสามัญกรณีเป็นห้างหุ้นส่วนสามัญไม่จดทะเบียน(จ)สำเนาบัตรประจำตัวประชาชนของเจ้าของหรือผู้เป็นหุ้นส่วน(ฉ) สำเนาใบทะเบียนพาณิชย์ (ถ้ามี)(ช) สำเนาใบอนุญาตประกอบธุรกิจนำเที่ยวกรณีเป็นผู้ได้รับใบอนุญาตดังกล่าว(ซ) แผนที่แสดงที่ตั้งของสถานประกอบการแผนผังแสดงจุดที่ทำการแลกเปลี่ยนเงินและเอกสารแสดงว่าผู้ขอมีสิทธิหรือจะมีสิทธิใช้สถานประกอบนั้น เช่นสำเนาทะเบียนบ้าน สำเนาสัญญาเช่า หรือหนังสือยินยอมให้ใช้สถานที่เป็นสถานประกอบการการยื่นคำร้องดังกล่าว ให้กระทำได้ในเดือนมีนาคม เดือนมิถุนายนเดือนกันยายน หรือเดือนธันวาคมถ้าผู้ยื่นประสงค์จะประกอบธุรกิจในเขตปฏิบัติการของสำนักงานแห่งใดของธนาคารแห่งประเทศไทยตามข้อ ๕ ให้ยื่น ณ สำนักงานแห่งนั้นข้อ๕เขตปฏิบัติการของธนาคารแห่งประเทศไทย มีดังนี้ก.เขตปฏิบัติการของสำนักงานภาค(๑) สำนักงานภาคใต้ (สำนักงานตั้งอยู่ณ อำเภอหาดใหญ่ จังหวัดสงขลา)มีเขตปฏิบัติการในจังหวัดภาคใต้รวม๑๔ จังหวัด คือ สงขลา ภูเก็ต นครศรีธรรมราช กระบี่ ชุมพร ระนอง สุราษฎร์ธานี พังงาตรัง นราธิวาส ปัตตานี พัทลุง ยะลา และสตูล(๒) สำนักงานภาคตะวันออกเฉียงเหนือ (สำนักงานตั้งอยู่ ณ อำเภอเมือง จังหวัดขอนแก่น)มีเขตปฏิบัติการในจังหวัดภาคตะวันออกเฉียงเหนือรวม๑๙ จังหวัด คือ ขอนแก่น หนองคาย อุดรธานี หนองบัวลำภู เลย สกลนคร นครพนม กาฬสินธุ์ชัยภูมิ มหาสารคาม ยโสธร ร้อยเอ็ด นครราชสีมา บุรีรัมย์ สุรินทร์ ศรีสะเกษมุกดาหาร อุบลราชธานี และอำนาจเจริญ(๓) สำนักงานภาคเหนือ (สำนักงานตั้งอยู่ณ อำเภอเมือง จังหวัดเชียงใหม่)มีเขตปฏิบัติการในจังหวัดภาคเหนือรวม๑๗ จังหวัด คือ เชียงใหม่ ลำปาง กำแพงเพชร นครสวรรค์ อุทัยธานี เชียงราย พะเยาลำพูน แม่ฮ่องสอน อุตรดิตถ์ แพร่ น่าน สุโขทัย ตาก พิษณุโลก พิจิตร และเพชรบูรณ์ข.เขตปฏิบัติการของสำนักงานใหญ่ธนาคารแห่งประเทศไทยสำนักงานใหญ่ กรุงเทพมหานครมีเขตปฏิบัติการในจังหวัดอื่นๆ นอกเหนือจากที่กล่าวในข้อ ก.ข้อ๖เจ้าพนักงานอาจเสนอความเห็นต่อรัฐมนตรีว่าการกระทรวงการคลังเพื่อพิจารณาไม่อนุญาตหรือถอนใบอนุญาต หรือไม่ต่ออายุใบอนุญาตได้หากเจ้าพนักงานมีข้อสงสัยหรือมีเหตุที่เชื่อได้ว่าผู้ยื่นคำร้องขออนุญาตบุคคลรับอนุญาต กรรมการผู้มีอำนาจควบคุม กรรมการผู้มีอำนาจในการบริหาร ผู้จัดการหรือผู้มีอำนาจในการจัดการ กระทำการ ดังต่อไปนี้(๑) ไม่ปฏิบัติหรือฝ่าฝืนกฎหมายว่าด้วยการควบคุมการแลกเปลี่ยนเงิน หรือกฎข้อบังคับ คำสั่งและประกาศที่ได้ออกเพื่อดำเนินการตามกฎหมายนั้น(๒) ปฏิบัติการอันเป็นภัยต่อระบบการแลกเปลี่ยนเงิน(๓) ปฏิบัติการอันเป็นภัยต่อสาธารณชนในทางเศรษฐกิจ(๔) เป็นบุคคลที่ถูกศาลสั่งพิทักษ์ทรัพย์หรือเป็นบุคคลล้มละลาย(๕) ไม่มีธุรกรรมตามที่ได้รับใบอนุญาตเป็นระยะเวลา ๒ปีติดต่อกัน(๖) เหตุอื่นใดตามที่เจ้าพนักงานเห็นสมควรในกรณีที่รัฐมนตรีสั่งถอนหรือแจ้งไม่ต่ออายุใบอนุญาตของบุคคลรับอนุญาตนั้นให้เจ้าของ หรือผู้จัดการ ส่งคืนใบอนุญาตต่อเจ้าพนักงานภายใน ๑๕ วันข้อ๗ บุคคลรับอนุญาตต้องดำเนินการดังนี้(๑)ประกอบธุรกิจได้เฉพาะที่สำนักงานของบุคคลรับอนุญาตเท่านั้น(๒) จัดให้มีป้ายที่มีข้อความที่ชัดเจน ดังต่อไปนี้ไว้ที่หน้าสำนักงานของตน ในที่เปิดเผยเห็นได้ง่ายAUTHORIZED MONEY CHANGER License No........(๓)แสดงใบอนุญาตให้ประกอบธุรกิจเป็นบุคคลรับอนุญาตที่กระทรวงการคลังออกให้ไว้ ณสำนักงานของตนในที่แลเห็นได้โดยเปิดเผย(๔)จัดให้มีป้ายที่ชัดเจนและจัดตั้งไว้ในที่เปิดเผยเห็นได้ง่ายเพื่อแสดงอัตราซื้อและขายประจำวันของธนบัตรต่างประเทศหรือเช็คสำหรับเดินทางที่พึงจ่ายเป็นเงินตราต่างประเทศสำหรับสกุลเงินที่บุคคลรับอนุญาตนั้นทำการรับซื้อหรือขายทุกสกุลข้อ ๘[๕]ให้บุคคลรับอนุญาตถือปฏิบัติตามหลักเกณฑ์และเงื่อนไข ดังต่อไปนี้(๑) การซื้อธนบัตรต่างประเทศหรือเช็คสำหรับเดินทางที่พึงจ่ายเป็นเงินตราต่างประเทศจากลูกค้าให้กระทำได้ไม่จำกัดจำนวน(๒) การขายธนบัตรต่างประเทศให้ปฏิบัติตามหลักเกณฑ์ดังนี้(ก) เรียกให้ลูกค้าแสดงหลักฐาน หนังสือเดินทางหรือเอกสารการเดินทางอื่น(ข) ขายให้แก่ลูกค้าเป็นมูลค่าคนหนึ่งไม่เกิน ๕,๐๐๐ ดอลลาร์สหรัฐอเมริกาหรือเทียบเท่าตามอัตราตลาดต่อการเดินทางหนึ่งครั้ง(๓) การซื้อหรือขายธนบัตรต่างประเทศหรือซื้อเช็คสำหรับเดินทางที่พึงจ่ายเป็นเงินตราต่างประเทศทุกครั้งบุคคลรับอนุญาตต้องจัดให้มีหลักฐานแสดงการซื้อหรือขาย โดยมีรายละเอียด ดังนี้(ก) วันที่ซื้อหรือขาย(ข) ชื่อ นามสกุล และที่อยู่ของลูกค้า(ค) ชนิด จำนวน และสกุลเงินตราต่างประเทศ(ง) อัตราแลกเปลี่ยนที่ซื้อหรือขาย(จ) ยอดรวมเงินบาท(ฉ) เลขหมายลำดับของหลักฐาน(ช) เลขที่หนังสือเดินทาง หรือเอกสารการเดินทางอื่น(เฉพาะกรณีขายธนบัตรต่างประเทศให้ลูกค้า)หลักฐานดังกล่าวให้บุคคลรับอนุญาตมอบให้ลูกค้าเพื่อแสดงการซื้อขายและจัดให้มีสำเนาเก็บไว้ที่สำนักงานของตนหนึ่งฉบับ โดยเก็บรักษาไว้ไม่น้อยกว่า ๕ปี เพื่อให้เจ้าพนักงานสามารถตรวจสอบได้ทันที(๔) บุคคลรับอนุญาตต้องจัดให้มีสมุดบัญชีและดูแลให้มีการบันทึกรายการเกี่ยวกับการซื้อหรือขายธนบัตรต่างประเทศหรือซื้อเช็คสำหรับเดินทางที่พึงจ่ายเป็นเงินตราต่างประเทศทุกชนิด ทุกสกุลให้เรียบร้อย ถูกต้องและทันเวลา และต้องเก็บรักษาสมุดบัญชีไว้ไม่น้อยกว่า ๕ ปีเพื่อให้เจ้าพนักงานสามารถตรวจสอบได้ทันทีทั้งนี้ บุคคลรับอนุญาตต้องจัดให้มีผู้ตรวจสอบบัญชีที่เชื่อถือได้ตรวจสอบเป็นประจำอย่างน้อยปีละหนึ่งครั้งเว้นแต่จะได้รับอนุญาตจากเจ้าพนักงาน(๕)ให้บุคคลรับอนุญาตใช้อัตราแลกเปลี่ยนในการซื้อหรือขายธนบัตรต่างประเทศหรือซื้อเช็คสำหรับเดินทางที่พึงจ่ายเป็นเงินตราต่างประเทศในอัตราที่ใกล้เคียงกับอัตราเฉลี่ยของตัวแทนรับอนุญาต(๖)เช็คสำหรับเดินทางที่พึงจ่ายเป็นเงินตราต่างประเทศที่บุคคลรับอนุญาตรับซื้อไว้นั้นบุคคลรับอนุญาตต้องขายให้แก่ตัวแทนรับอนุญาตภายใน ๑๕ วันนับแต่วันที่ได้รับซื้อไว้(๗) ในการขายธนบัตรต่างประเทศหรือเช็คสำหรับเดินทางที่พึงจ่ายเป็นเงินตราต่างประเทศแก่ตัวแทนรับอนุญาตให้บุคคลรับอนุญาตเรียกใบรับไว้เป็นหลักฐานข้อ๙[๖]ในกรณีที่มีการเปลี่ยนแปลงสภาพนิติบุคคลหรือห้างหุ้นส่วนของบุคคลรับอนุญาตหรือเปลี่ยนแปลงชื่อนิติบุคคล ชื่อห้างหุ้นส่วนหรือชื่อที่ใช้ในการประกอบพาณิชยกิจ หรือเปลี่ยนแปลงชื่อสถานประกอบการหรือเปลี่ยนแปลงที่อยู่ทางทะเบียนโดยทางการหรือเปลี่ยนแปลงผู้ถือหุ้นหรือผู้เป็นหุ้นส่วนสัดส่วนผู้ถือหุ้นหรือผู้เป็นหุ้นส่วน หรือเปลี่ยนแปลงตัวกรรมการผู้มีอำนาจควบคุมกรรมการผู้มีอำนาจในการบริหาร ผู้จัดการหรือผู้มีอำนาจในการจัดการของบุคคลรับอนุญาต ให้บุคคลรับอนุญาตรายงานการเปลี่ยนแปลงดังกล่าวต่อเจ้าพนักงานเป็นหนังสือพร้อมทั้งยื่นเอกสารหลักฐานที่เกี่ยวข้องภายใน ๑๕วันนับแต่วันที่มีการเปลี่ยนแปลงทางทะเบียนทั้งนี้กรณีมีการเปลี่ยนแปลงตัวกรรมการผู้มีอำนาจควบคุม กรรมการผู้มีอำนาจในการบริหารผู้จัดการ หรือผู้มีอำนาจในการจัดการให้ทำหนังสือรับรองด้วยว่าบุคคลดังกล่าวไม่มีลักษณะต้องห้ามตามข้อ ๒ข้อ๑๐ให้บุคคลรับอนุญาตจัดทำรายงานตามแบบที่กำหนดข้อ๑๑ผู้ประกอบธุรกิจบุคคลรับอนุญาตที่ใบอนุญาตยังไม่หมดอายุในวันที่ประกาศฉบับนี้ใช้บังคับให้ประกอบธุรกิจได้ต่อไปจนกว่าใบอนุญาตจะหมดอายุลงหลังจากนั้นหากประสงค์จะประกอบธุรกิจต่อไปให้ยื่นคำขอประกอบธุรกิจบุคคลรับอนุญาตตามหลักเกณฑ์ของประกาศฉบับนี้ข้อ๑๒ประกาศฉบับนี้ให้ใช้บังคับตั้งแต่วันที่ ๑๑ สิงหาคม พ.ศ. ๒๕๔๗ เป็นต้นไปประกาศ ณ วันที่ ๖สิงหาคม พ.ศ. ๒๕๔๗ทัศนา รัชตโพธิ์เจ้าพนักงานควบคุมการแลกเปลี่ยนเงินประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต(ฉบับที่ ๒)[๗]ข้อ๒ประกาศฉบับนี้ให้ใช้บังคับตั้งแต่วันที่ ๑ สิงหาคม พ.ศ. ๒๕๔๙ เป็นต้นไปประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต(ฉบับที่ ๓)[๘]ข้อ ๓ประกาศฉบับนี้ให้ใช้บังคับตั้งแต่วันที่ ๒๑ เมษายน พ.ศ. ๒๕๕๒ เป็นต้นไปประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต(ฉบับที่ ๔)[๙]ข้อ๖เจ้าพนักงานอนุญาตให้บุคคลซึ่งมีคุณสมบัติตามข้อ ๑ (๖)ของประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต ลงวันที่ ๖สิงหาคม พ.ศ. ๒๕๔๗ ซึ่งแก้ไขเพิ่มเติมโดยประกาศฉบับนี้ที่ประสงค์จะประกอบธุรกิจเป็นบุคคลรับอนุญาตสามารถยื่นคำร้องขออนุญาตต่อรัฐมนตรีว่าการกระทรวงการคลังผ่านธนาคารแห่งประเทศไทยพร้อมด้วยเอกสารหลักฐานประกอบที่เกี่ยวข้องได้ทุกเดือนจนถึงวันที่๒๘ กุมภาพันธ์ พ.ศ. ๒๕๕๗ ทั้งนี้ให้นำความในข้อ ๔ ของประกาศเจ้าพนักงานควบคุมการแลกเปลี่ยนเงิน เรื่องหลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต ลงวันที่ ๖สิงหาคม พ.ศ. ๒๕๔๗ ซึ่งแก้ไขเพิ่มเติมโดยประกาศฉบับนี้มาใช้บังคับโดยอนุโลมปณตภร/ผู้จัดทำ๑๔ มกราคม ๒๕๕๗[๑] ราชกิจจานุเบกษา.เล่ม ๑๒๑/ตอนพิเศษ ๙๔ ง/หน้า ๓๗/๒๗สิงหาคม ๒๕๔๗[๒] ข้อ ๑ (๖) เพิ่มโดยประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต (ฉบับที่๔)[๓] ข้อ ๒ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต (ฉบับที่๔)[๔] ข้อ ๔ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต (ฉบับที่๔)[๕] ข้อ ๘ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต (ฉบับที่๔)[๖] ข้อ ๙ แก้ไขเพิ่มเติมโดยประกาศเจ้าพนักงานควบคุมการแลกเปลี่ยนเงินเรื่อง หลักเกณฑ์และวิธีปฏิบัติเกี่ยวกับการประกอบธุรกิจเป็นบุคคลรับอนุญาต (ฉบับที่๔)[๗] ราชกิจจานุเบกษา เล่ม ๑๒๓/ตอนพิเศษ๙๘ ง/หน้า ๓๓/๒๒ กันยายน ๒๕๔๙[๘] ราชกิจจานุเบกษา เล่ม ๑๒๖/ตอนพิเศษ๘๓ ง/หน้า ๕๕/๑๕ มิถุนายน ๒๕๕๒[๙] ราชกิจจานุเบกษา เล่ม ๑๓๐/ตอนพิเศษ ๑๕๗ง/หน้า ๘๐/๑๓ พฤศจิกายน ๒๕๕๖